b"\n_START_ARTICLE_\nGianni Alemanno\n_START_SECTION_\nBiografia\n_START_PARAGRAPH_\nVa n\xc3\xa0ixer en Bari el 3 de mar\xc3\xa7 de 1958, fill d'un oficial de l'ex\xc3\xa8rcit. La seua inf\xc3\xa0ncia va transc\xc3\xb3rrer en Bari fins als 12 anys, quan la fam\xc3\xadlia es va traslladar a Roma. En 1992 es va casar amb Isabella Rauti, filla de Pino Rauti, capdavanter del partit Movimento Idea Sociale._NEWLINE_En 2004 es va llicenciar en enginyeria ambiental.\n_START_SECTION_\nInici de la seua carrera pol\xc3\xadtica\n_START_PARAGRAPH_\nAlemanno va entrar molt jove en pol\xc3\xadtica, afiliant-se a l'organitzaci\xc3\xb3 d'extrema dreta Fronte della Giovent\xc3\xb9, organitzaci\xc3\xb3 juvenil del Moviment Social Itali\xc3\xa0-Dreta Nacional (MSI-DN). La seua activitat en aquesta organitzaci\xc3\xb3 juvenil li va implicar els seus primers problemes amb la just\xc3\xadcia: al novembre de 1981 va ser arrestat, juntament amb altres quatre militants del Fronte della Giovent\xc3\xb9, per agredir a un estudiant de 23 anys; a l'any seg\xc3\xbcent va ser condemnat a 8 mesos de pres\xc3\xb3 per llan\xc3\xa7ar un c\xc3\xb2ctel molotov a l'ambaixada de la Uni\xc3\xb3 Sovi\xc3\xa8tica. Finalment va aconseguir ser absolt d'ambd\xc3\xb3s fets._NEWLINE_En 1988 va ser nomenat Secretari Nacional del Fronte della Giovent\xc3\xb9, succeint a Gianfranco Fini que ostentava el c\xc3\xa0rrec des de 1977. Va continuar en aquesta c\xc3\xa0rrec fins a 1991.\n_START_SECTION_\nL'etapa d'Alleanza Nazionale\n_START_PARAGRAPH_\nEn 1994 Alemanno va ser un dels dirigents que va apostar per integrar al MSI en una organitzaci\xc3\xb3 m\xc3\xa9s \xc3\xa0mplia que unificara els menuts partits de dretes, \xc3\xa9s aix\xc3\xad com va n\xc3\xa0ixer Alleanza Nazionale (Alian\xc3\xa7a Nacional en catal\xc3\xa0). Sota aquestes sigles va ser elegit diputat en 1994 i 1996._NEWLINE_De 2001 a 2006 va exercir de Ministre de Pol\xc3\xadtica Agr\xc3\xadcola i Forestal durant el govern de Silvio Berlusconi. Durant el seu mandat va impulsar campanyes per a defensar els productes nacionals i biol\xc3\xb2gics. Massimo D'Alema va declarar que li semblava el millor ministre de Berlusconi._NEWLINE_Des de 2005 \xc3\xa9s president de l'associaci\xc3\xb3 Joan Pau II.\n_START_SECTION_\nAjuntament de Roma\n_START_PARAGRAPH_\nDespr\xc3\xa9s del seu primer frac\xc3\xa0s contra Walter Veltroni en 2006, en 2008 va tornar a presentar-se a l'ajuntament de Roma, amb el lema Roma canvia, encap\xc3\xa7alant una coalici\xc3\xb3 de diversos partits: Poble de la Llibertat, Popolo della vita, Partit Republic\xc3\xa0 Itali\xc3\xa0, La voce dei consumatori i el Movimento per l'Autonomia._NEWLINE_La candidatura, centrada en la seguretat i lluita a la degradaci\xc3\xb3 ciutadana, va resultar vencedora de les eleccions realitzades el 28 de mar\xc3\xa7 de 2008 amb el 53% dels vots. Alemanno va declarar aqueixa mateixa nit que seria l'alcalde de tots els ciutadans."